ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
Αριθμ. απόφ. 1393
Τροποποιήσεις και προσθήκες στα άρθρα 69, 74,
75, 78, 120 και 123 του Κανονισμού Εσωτερικής
Οργάνωσης και Λειτουργίας της Ηλεκτρονικής
Διακυβέρνησης, Κοινωνικής Ασφάλισης Α.Ε. (βιβλίο β΄).
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΗΣ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ,
ΚΟΙΝΩΝΙΚΗΣ ΑΣΦΑΛΙΣΗΣ Α.Ε.
(Αριθμ. συνεδρίασης 282/17.2.2017)
Άρθρον 69*
(* ΦΕΚ 1123/Β΄/11-11-1980, 242/Β΄/23-4-1981,
158/Β΄/31-3-1987)
Διάρκεια εργασίας
1. Αι καθ’ εβδομάδα ώραι εργασίας των υπαλλήλων
ορίζονται εις τριάκοντα επτά και ημίσειαν (37½). Αι καθ’
ημέραν ώραι εργασίας καθορίζονται κατά τας διατάξεις
του άρθρου 70 του παρόντος.
2. Προκειμένου περί του προσωπικού του απασχολουμένου με τον χειρισμόν των μηχανών προπαρασκευής
στοιχείων Η/Υ και του Ηλεκτρονικού Υπολογιστού αι
κατά την παράγραφον 1 του παρόντος άρθρου οριζόμενοι καθ’ εβδομάδαν ώραι εργασίας μειούνται εις τρι-
άκοντα τέσσερες και ημίσειαν (34½).
3. Προκειμένου περί γονέων υπαλλήλων, οι οριζόμενες κατά τις διατάξεις της παραγράφου 1 ημερήσιες
ώρες εργασίας, περιορίζονται κατά δύο (2) μεν ώρες,
εφόσον έχουν τέκνα ηλικίας μέχρι δύο ετών και κατά
μία (1) δε ώρα, εφόσον έχουν τέκνα ηλικίας από δύο
έως και τεσσάρων ετών. Για την κατά ανωτέρω μείωση
του ωραρίου δύναται οι υπάλληλοι γονείς κατ’ επιλογήν
τους να προσέρχονται αργότερα στην εργασία τους, είτε
ν’ αποχωρούν νωρίτερα από αυτή. Η ανωτέρω επιλογή
ασκείται εφ’ άπαξ με δήλωση του υπαλλήλου. Εάν υπάρχει σπουδαίος λόγος, τότε επιτρέπεται νέα επιλογή. Η
σπουδαιότητα του λόγου κρίνεται από τον οικείο Προϊστάμενο του υπαλλήλου.
4. Εις το προσωπικόν του κλάδου χειριστριών μηχανών
προπαρασκευής στοιχείων Η/Υ παρέχεται υποχρεωτικώς
κατά τας ημέρας πλήρους ωραρίου εργασίας και περί το
μέσον τούτου, ημίωρος διακοπή προς ανάπαυση.
5. Προκειμένου περί ημερών μειωμένου ωραρίου εργασίας η διάρκεια της εργασίας ορίζεται κατά τα ισχύο-
ντα περί δημοσίων υπαλλήλων.
6. Υπάλληλοι που θα ασχολούνται με το ίδιο αντικείμενο εργασίας, ανεξάρτητα κλάδου, ακολουθούν ενιαίο
ωράριο εργασίας.
Ειδικότερα το ωράριο της παραγράφου 2 ακολουθούν
μόνο οι υπάλληλοι ανεξάρτητα κλάδου, που κατά κύρια
απασχόληση ασκούν τα καθήκοντα χειρισμού μηχανών
προετοιμασίας στοιχείων ή Ηλεκτρονικού Υπολογιστή
και για όσο διάστημα διαρκεί η απασχόληση αυτή.
ΚΕΦΑΛΑΙΟΝ Η΄
ΑΔΕΙΑ
Άρθρον 74*
(* Τροποποίηση ΦΕΚ 135/Β΄/6-3-1990,
1507/Β΄/22-7-1999)
Κανονικές και Ειδικές άδειες απουσίας
1. Οι τακτικοί υπάλληλοι συμπληρούντες ενός έτους
πραγματικήν υπηρεσίαν, δικαιούνται καθ’ έκαστον
ημερολογιακόν έτος κανονικής αδείας μετά πλήρων
αποδοχών, η διάρκεια της οποίας ρυθμίζεται υπό του
ν. 539/1945, ως ούτος εκάστοτε ισχύει.
2. Η κανονική άδεια είναι δικαίωμα του υπαλλήλου από
του οποίου δεν χωρεί παραίτησις.
3. Η κανονική άδεια χορηγείται, μετ’ εκτίμησιν των υπηρεσιακών αναγκών, κατ’ αρχήν μέχρι της 31ης Δεκεμβρί-
ου εκάστου έτους, εν πάση περιπτώσει ουχί βραδύτερον
της 31ης Μαρτίου του επόμενου έτους.
4. Όλως εξαιρετικώς, αιτήσει του υπαλλήλου, δύναται να επιτραπή, όπως η χρήσις της κανονικής άδειας
μη γίνει εντός του ημερολογιακού έτους εις ο αφορά,
αλλά κατά το επόμενον, μη επηρεαζόμενου εκ του λόγου
τούτου του δικαιώματος επί της αδείας του επομένου
τούτου έτους.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Μαρτίου 2017
ΤΕΥΧΟΣ ΠΡΑ.Δ.Ι.Τ.
Αρ. Φύλλου 1070
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1070/10.03.2017
5. Αι άδειαι συζύγων αμφοτέρων υπαλλήλων του
KHYKΥ χορηγούνται, κατά το δυνατόν, εν τω αυτώ χρόνω.
6. Η κανονική άδεια χορηγείται εφ άπαξ. Τμηματική χορήγησις αυτής είναι δυνατή, αν τούτο επιβάλλουν λόγοι
υπηρεσιακοί ή τη αιτήσει του προσωπικού, εκτιμώμενων
των εν αυτή λόγων εν συναρτήσει και προς τας ανάγκας
της υπηρεσίας.
7. Η χορηγηθείσα κανονική άδεια δύναται να ανακληθεί ένεκεν υπηρεσιακής ανάγκης ή τη αιτήσει του
προσωπικού και μετ’ εκτίμησιν των εν αυτή λόγων. Η
ανάκλησις δέον, επί ποινή ακυρότητος αυτής, να γίνεται εγγράφως. Η ανάκλησις της κανονικής άδειας συνε-
πάγεται την υποχρέωσιν χορηγήσεως εντός του αυτού
ημερολογιακού έτους άλλης ίσης προς τας υποληφθήσας
ημέρας αδείας.
8. Εις τον προ της λήψεως της ετησίας κανονικής αδείας του απολυόμενον ή οπωσδήποτε αποχωρούντα της
υπηρεσίας υπάλληλον, πλην του απολυομένου ένεκα
πειθαρχικού αδικήματος, καταβάλλεται ποσόν ίσον προς
το επίδομα αδείας και τας αποδοχάς, ως θα ελάμβανε
κατά τον χρόνον της αδείας του.
9. Αι κανονικαί άδειαι χορηγούνται υπό του Διευθύνοντος Συμβούλου ή του υπό τούτου οριζομένου ορ-
γάνου, οριζομένων εν τω εγγράφω των ημερομηνιών
ενάρξεως και λήξεως της αδείας. Η κανονική άδεια του
Διευθύνοντος Συμβούλου χορηγείται υπό του Διοικητικού Συμβουλίου.
10. Εκ του χρόνου της κανονικής αδείας αφαιρείται ο
χρόνος πάσης εντός του αυτού ημερολογιακού έτους
αδικαιολογήτου απουσίας.
11. Εις τους τακτικούς υπαλλήλους του ΚΗΥΚΥ, μετέχοντας εις διαγωνισμούς είτε δια την λήψιν υποτροφίας
είτε δια την επιλογήν των προς φοίτησιν εις κύκλους μεταπτυχιακών σπουδών, χορηγείται υποχρεωτικώς κανο-
νική άδεια απουσίας λόγω επιμορφώσεως μετά πλήρων
αποδοχών δια χρόνον ίσον προς τον της διαρκείας του
διαγωνισμού.
Η τοιαύτη κανονική άδεια δεν δύναται να υπερβή εν
συνόλω το δεκαήμερον (10) και χορηγείται πέραν της
κατά τας προηγούμενας παραγράφους οριζομένης αδείας, εντός του αυτού έτους.
12. Ειδικές άδειες απουσίας χορηγούνται και στους
υπαλλήλους της Η.ΔΙ.Κ.Α. Α.Ε., ως εξής:
α) Οι υπάλληλοι έχουν δικαίωμα άδειας απουσίας με
αποδοχές, πέντε (5) εργάσιμων ημερών σε περίπτωση
γάμου και τριών (3) εργασίμων ημερών σε περίπτωση
θανάτου συζύγου τους ή και συγγενούς έως και β΄ βαθμού. Επίσης, δικαιούνται κατόπιν τεκμηριωμένης αίτησης
ειδική άδεια με αποδοχές διάρκειας μιας (1) έως τριών
(3) ημερών, κατά περίπτωση, ανάλογα με τη χιλιομετρική
απόσταση του τόπου, για την άσκηση του εκλογικού δικαιώματος. Ομοίως δικαιούνται άδεια μιας (1) ημέρας για
συμμετοχή σε δίκη ενώπιον οποιουδήποτε δικαστηρίου.
Στον πατέρα υπάλληλο χορηγείται άδεια δύο (2) ημερών
σε περίπτωση γέννησης τέκνου. Η άδεια αυτή χορηγείται
και στην περίπτωση υιοθεσίας, εφ’ όσον το υιοθετηθέν
δεν έχει υπερβεί ίο δεύτερο έτος της ηλικίας του.
β) Υπάλληλοι που πάσχουν ή έχουν σύζυγο ή τέκνο
που πάσχει από νόσημα το οποίο απαιτεί τακτικές μεταγγίσεις αίματος ή χρήζει περιοδικής νοσηλείας δικαι-
ούνται ειδική άδεια με αποδοχές έως είκοσι δυο (22) εργάσιμες ημέρες το χρόνο. Με προεδρικό διάταγμα, που
εκδίδεται μετά από πρόταση των Υπουργών Διοικητικής
Μεταρρύθμισης και Ηλεκτρονικής Διακυβέρνησης και
Υγείας, καθορίζονται τα νοσήματα του προηγούμενου
εδαφίου. Η άδεια αυτή χορηγείται και σε υπαλλήλους
που έχουν τέκνα που πάσχουν από βαριά νοητική στέρηση ή σύνδρομο Down.
ιγ) Υπάλληλοι με ποσοστό αναπηρίας πενήντα τοις
εκατό (50%) και άνω δικαιούνται από την υπηρεσία κάθε
ημερολογιακό έτος άδεια με αποδοχές έξι (6) εργασίμων
ημερών επιπλέον της κανονικής τους αδείας.
δ) Υπάλληλος ο οποίος ανταποκρίνεται σε πρόσκληση
από υπηρεσία αιμοληψίας για κάλυψη έκτακτης ανάγκης,
καθώς και υπάλληλος ο οποίος μετέχει σε οργανωμένη
ομαδική αιμοληψία δικαιούται ειδικής αδείας απουσίας με πλήρεις αποδοχές, δύο (2) ημερών. Οι δύο αυτές
ημέρες άδειας είναι πέραν της ημέρας αιμοδοσίας και
μπορούν να ληφθούν, είτε συνεχόμενα με το χρόνο της
αιμοδοσίας, ή οποτεδήποτε μέσα στο ίδιο ημερολογιακό
έτος. Σε κάθε περίπτωση δεν μεταφέρονται στο επόμενο
ημερολογιακό έτος. Σημειώνεται ότι η ίδια ως άνω άδεια
χορηγείται και στην περίπτωση λήψης αιμοπεταλίων.
Επίσης, την εν λόγω άδεια τη δικαιούται και ο υπάλληλος
που προσέρχεται σε οιοδήποτε κέντρο αιμοληψίας από
δική του πρωτοβουλία για να προσφέρει αίμα. Στην περίπτωση αυτή οφείλει να προσκομίσει σχετική βεβαίωση
του νοσηλευτικού ιδρύματος, στο οποίο πραγματοποιήθηκε η αιμοληψία.
13. Άδειες εξετάσεων χορηγούνται και στους υπαλλήλους της Η.ΔΙ.Κ.Α. Α.Ε., ως εξής:
α) Στους υπαλλήλους που είναι μαθητές, σπουδαστές
ή φοιτητές, προπτυχιακοί ή μεταπτυχιακοί, σε σχολεία
και ιδρύματα και των τριών βαθμίδων εκπαίδευσης, χορηγείται άδεια εξετάσεων με αποδοχές.
β) Η άδεια εξετάσεων δεν μπορεί να υπερβαίνει τις
δέκα (10) εργάσιμες ημέρες κάθε έτος και χορηγείται
συνεχώς ή τμηματικώς κατά την εξεταστική περίοδο που
ζητά ο ενδιαφερόμενος. Οι άδειες εξετάσεων χορηγούνται για το χρόνο φοίτησης και μέχρι δύο το πολύ εξάμη-
να μετά τη λήξη του, εφόσον ο υπάλληλος εξακολουθεί
να φοιτά. Για κάθε ημέρα εξετάσεων χορηγείται άδεια
μιας (1) ημέρας. Η άδεια χορηγείται και στην περίπτωση
παράδοσης γραπτής εργασίας με την προϋπόθεση ότι η
εργασία υπέχει τη θέση εξέτασης ή αποτελεί μέρος της
εξεταστικής διαδικασίας.
14. Στους εργαζόμενους στην Η.ΔΙ.Κ.Α. Α.Ε., σπουδαστές των Τεχνολογικών Εκπαιδευτικών Ιδρυμάτων (Τ.Ε.Ι.),
χορηγούνται οι προβλεπόμενες διευκολύνσεις σύμφωνα
με το π.δ. 483/1984 (ΦΕΚ 173/τ. Α’/13-11-1984), ως εκάστοτε ισχύει.
15. Στους υπαλλήλους της Η.ΔΙ.Κ.Α. Α.Ε., που έχουν
ανήλικα τέκνα χορηγείται άδεια με αποδοχές έως τέσσερις (4) εργάσιμες ημέρες για κάθε ημερολογιακό έτος, σε
περίπτωση ασθένειας των τέκνων τους, κατόπιν προσκόμισης σχετικής ιατρικής βεβαίωσης. Για τους υπαλλήλους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1070/10.03.2017
που είναι τρίτεκνοι ή πολύτεκνοι, η ως άνω άδεια ανέρχεται σε πέντε (5) εργάσιμες ημέρες νια κάθε ημερολογιακό
έτος. Για τους υπαλλήλους που είναι μονογονείς, η ως
άνω άδεια ανέρχεται σε έξι (6) εργάσιμες ημέρες για κάθε
ημερολογιακό έτος.
16. Μείωση του ωραρίου εργασίας κατά μία (1) ώρα
την ημέρα, χωρίς ανάλογη περικοπή των αποδοχών, δικαιούνται υπάλληλοι της Η.ΔΙ.Κ.Α. Α.Ε., οι οποίοι είναι
τυφλοί, ή παραπληγικοί - τετραπληγικοί, ή νεφροπαθείς
τελικού σταδίου ή έχουν βεβαιωμένη αναπηρία σε ποσοστό 67% και άνω. Η διευκόλυνση αυτή δίδεται σωρευτικά
και σε όσους ήδη απολαμβάνουν ειδικού ωραρίου, το
οποίο προβλέπεται από άλλες διατάξεις του παρόντος
κανονισμού.
Άρθρον 75*
(*Τροποποίηση ΦΕΚ/158/Β΄/31-3-1987,
ΦΕΚ 1507/Β΄/22-7 1999)
Άδειες χωρίς αποδοχές / Διευκολύνσεις γονέων
1. Επιτρέπεται η χορήγηση στον υπάλληλο, μετά
από αίτησή του, άδειας άνευ αποδοχών, εφόσον οι
ανάγκες της υπηρεσίας το επιτρέπουν. Η άδεια αυτή
δεν μπορεί να υπερβεί τον ένα (1) μήνα εντός του
ίδιου ημερολογιακού έτους, χορηγείται δε από τον
Διευθύνοντα Σύμβουλο. Η άδεια χορηγείται υποχρεωτικά στο φυσικό, θετό και ανάδοχο γονέα όταν πρό-
κειται για νοσηλεία ανήλικου τέκνου λόγω ασθένειας ή ατυχήματος που καθιστά αναγκαία την άμεση
παρουσία του.
2. Στους υπαλλήλους επιτρέπεται η χορήγηση άδειας
άνευ αποδοχών συνολικής διάρκειας έως δύο (2) ετών,
ύστερα από αίτησή τους και γνώμη του υπηρεσιακού
συμβουλίου, για σοβαρούς ιδιωτικούς λόγους.
3. Υπάλληλος, του οποίου ο σύζυγος υπηρετεί στο
εξωτερικό σε ελληνική υπηρεσία του Δημοσίου, νομικού προσώπου δημοσίου δικαίου ή άλλου φορέα του
δημόσιου τομέα ή σε υπηρεσία της Ευρωπαϊκής Ένωσης
ή σε διεθνή οργανισμό, στον οποίο μετέχει και η Ελλάδα,
δικαιούται να πάρει άδεια χωρίς αποδοχές μέχρι και έξη
(6) έτη συνεχώς ή και τμηματικά, εφόσον έχει συμπληρώσει διετή πραγματική υπηρεσία.
4. Στον υπάλληλο που αποδέχεται θέση στην Ευρωπαϊκή Ένωση ή σε διεθνή οργανισμό, στον οποίο μετέχει η
Ελλάδα, χορηγείται μετά από γνώμη του υπηρεσιακού
συμβουλίου άδεια χωρίς αποδοχές μέχρι πέντε (5) έτη,
η οποία μπορεί να παραταθεί με την ίδια διαδικασία για
μία ακόμα πενταετία. Αν ο υπάλληλος δεν εμφανιστεί να
αναλάβει καθήκοντα μέσα σε δύο (2) μήνες από τη λήξη
της άδειας, θεωρείται ότι παραιτήθηκε αυτοδικαίως από
την υπηρεσία.
5. Ο χρόνος της άδειας άνευ αποδοχών αποτελεί χρόνο πραγματικής υπηρεσίας μόνο στις περιπτώσεις των
προηγούμενων παραγράφων 1 και 4.
6. Κατά τη διάρκεια της άδειας της παρ. 4 ο υπάλληλος
υποχρεούται να καταβάλλει τις νόμιμες κρατήσεις για
κύρια και επικουρική ασφάλιση και τα ταμεία πρόνοιας,
οι οποίες αντιστοιχούν στο βαθμό ή το μισθό της υπηρεσίας του στην Ελλάδα, στην οποία ανήκει οργανικά.
7. Η προβλεπόμενη από την παρ. 2 του παρόντος άρθρου άδεια χορηγείται, στο φυσικό, θετό και ανάδοχο
γονέα υποχρεωτικά χωρίς γνώμη υπηρεσιακού συμβουλίου, όταν πρόκειται για ανατροφή παιδιού ηλικίας έως
και έξι (6) ετών, ή έως οκτώ (8) ετών εφόσον η υιοθεσία
δεν έχει ολοκληρωθεί μέχρι την ηλικία των έξι (6) ετών.
Διάστημα τριών (3) μηνών της άδειας αυτής χορηγείται
με πλήρεις αποδοχές στην περίπτωση γέννησης τρίτου
παιδιού και άνω.
8. Ο γονέας υπάλληλος δικαιούται εννέα (9) μήνες
άδεια με αποδοχές για ανατροφή παιδιού, εφόσον δεν
κάνει χρήση του μειωμένου ωραρίου της παρ. 3 του άρθρου 69 του παρόντος Κανονισμού.
9. Όταν ο ένας γονέας λάβει την άδεια της παρ. 7, ο
άλλος δεν έχει δικαίωμα να κάνει χρήση των διευκολύνσεων της παρ. 8 για το ίδιο διάστημα.
10. Σε περίπτωση διάστασης, διαζυγίου, χηρείας ή γέννησης τέκνου χωρίς νόμο των γονέων του, την άδεια της
παρ. 7 δικαιούται ο γονέας που ασκεί τη γονική μέριμνα.
11. Παρέχεται διευκόλυνση στους υπαλλήλους που
έχουν τέκνα τα οποία παρακολουθούν μαθήματα πρωτοβάθμιας ή δευτεροβάθμιας εκπαίδευσης, για να επι-
σκέπτονται το σχολείο των παιδιών τους, με σκοπό την
παρακολούθηση της σχολικής τους επίδοσης, σύμφωνα
με τα εκάστοτε οριζόμενα από τη σχετική υπουργική
απόφαση του Υπουργείου Διοικητικής Μεταρρύθμισης
και Ηλεκτρονικής Διακυβέρνησης.
12. Για το γονέα που είναι άγαμος ή χήρος ή διαζευγμένος ή έχει αναπηρία 67% και άνω, το κατά μία ώρα
μειωμένο ωράριο του άρθρου 69 του παρόντος Κανονισμού, ή η άδεια της παραγράφου 8, προσαυξάνονται
κατά έξι (6) μήνες ή ένα (1) μήνα αντίστοιχα.
13. Στη περίπτωση γέννησης 4ου τέκνου, το μειωμένο
ωράριο εργασίας κατά μία (1) ώρα παρατείνεται για δυο
(2) ακόμη έτη.
14. Σε περίπτωση γέννησης διδύμων, τριδύμων κ.λπ.
τέκνων χορηγείται επιπλέον άδεια ανατροφής χρονικής
διάρκειας έξι (6) μηνών με αποδοχές για κάθε τέκνο πέραν του ενός (1).
15. Αν και οι δύο γονείς είναι υπάλληλοι, με κοινή τους
δήλωση που κατατίθεται στις υπηρεσίες τους, καθορίζεται ποιος από τους δύο θα κάνει χρήση του μειωμένου
ωραρίου ή της άδειας ανατροφής, εκτός αν με την ανωτέρω κοινή τους δήλωση καθορίσουν χρονικά διαστήματα
που ο καθένας θα κάνει χρήση, αλλά πάντοτε διαδοχικώς
και μέσα στα χρονικά όρια του άρθρου 69 και της παραγράφου 8 του άρθρου 74 του παρόντος κανονισμού.
16. Αν η σύζυγος του υπαλλήλου ή ο σύζυγος της υπαλλήλου εργάζεται στον ιδιωτικό ή δημόσιο τομέα, εφόσον
δικαιούται όμοιων ολικώς ή μερικώς διευκολύνσεων,
ο σύζυγος ή η σύζυγος υπάλληλος δικαιούται να κάνει
χρήση των διευκολύνσεων της παρ. 3 του άρθρου 69,
καθώς και των παρ. 8, 13, 14, και 15 κατά το μέρος που
η σύζυγος αυτού ή ο σύζυγος αυτής δεν κάνει χρήση
των δικών της ή των δικών του δικαιωμάτων ή κατά το
μέρος που αυτά υπολείπονται των διευκολύνσεων των
ανωτέρω παραγράφων. Σε περίπτωση που ο/η σύζυγος
του υπαλλήλου δεν εργάζεται, ή είναι ελεύθερος επαγΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1070/10.03.2017
γελματίας, ο υπάλληλος έχει το δικαίωμα των διευκολύνσεων της παραγράφου αυτής.
17. Σε περίπτωση διάστασης, διαζυγίου, χηρείας ή γέννησης τέκνου, χωρίς νόμου των γονέων του, τις άδειες δι-
ευκολύνσεων των ανωτέρω παραγράφων του παρόντος
άρθρου δικαιούται ο γονέας που ασκεί την επιμέλεια.
18. Οι ως άνω διευκολύνσεις χορηγούνται στους θετούς και στους ανάδοχους γονείς παιδιών ηλικίας έως έξι
(6) ετών. Την άδεια φροντίδας παιδιού δικαιούνται και
οι άγαμοι γονείς, με χρονική αφετηρία την ημερομηνία
της υιοθεσίας.
19. Σε περίπτωση απόκτησης παιδιού με τη διαδικασία της παρένθετης μητρότητας οι αποκτώντες γονείς
δικαιούνται τις άδειες που αφορούν τη φροντίδα και την
ανατροφή του παιδιού, ως εάν ήσαν φυσικοί γονείς. Κατά
τη διάρκεια του θηλασμού, το μειωμένο ωράριο δικαιούται η γυναίκα που γέννησε και η αποκτώσα μητέρα.
20. Στον υπάλληλο που έχει χηρέψει και στον άγαμο
γονέα, που έχει την επιμέλεια του παιδιού, χορηγείται
άδεια με αποδοχές έξι (6) εργάσιμων ημερών το χρόνο,
πέραν αυτής που δικαιούται με άλλες διατάξεις. Γονέας
με τρία (3) παιδιά ή και περισσότερα, δικαιούται άδεια
οκτώ (8) εργάσιμων ημερών. Η άδεια αυτή χορηγείται
λόγω αυξημένων αναγκών φροντίδας των παιδιών, ηλικίας μέχρι 12 ετών συμπληρωμένων. Χορηγείται εφά-
παξ ή τμηματικά μετά από συνεννόηση με την αρμόδια
Διεύθυνση, σύμφωνα με τις ανάγκες του γονέα και δεν
πρέπει να συμπίπτει χρονικά με την αρχή ή το τέλος της
ετήσιας κανονικής άδειας.
21. Οι γονείς που έχουν παιδιά ανεξαρτήτως ηλικίας με
πνευματική, σωματική ή ψυχική αναπηρία, σε ποσοστό
67% και άνω ή παιδιά έως 15 ετών που πάσχουν από
σακχαρώδη διαβήτη ινσουλινοεξαρτώμενο ή τύπου 1, με
ποσοστό αναπηρίας 50% και άνω, ή σύζυγο με αναπηρία
80% και άνω τον οποίο συντηρεί, δικαιούνται μειωμένου
ωραρίου κατά μία (1) ώρα την ημέρα. Το ωράριο του
εργαζόμενου που θα κάνει χρήση αυτής της περίπτωσης
μειώνεται κατά μία (1) ώρα την ημέρα, χωρίς ανάλογη
περικοπή των αποδοχών του.
Άρθρο 76 (*)
(Τροποποίηση ΦΕΚ 1507/B΄/22-7-1999)
Άδειες μητρότητας
1. Στις υπαλλήλους της Η.ΔΙ.Κ.Α. Α.Ε. οι οποίες κυοφορούν, χορηγείται άδεια μητρότητας με πλήρεις αποδοχές
δύο (2) μήνες πριν και τρεις (3) μήνες μετά τον τοκετό. Σε
περίπτωση απόκτησης τέκνου πέραν του τρίτου, η μετά
τον τοκετό άδεια, προσαυξάνεται κάθε φορά κατά δύο
μήνες. Η άδεια λόγω κυοφορίας χορηγείται ύστερα από
βεβαίωση του θεράποντος ιατρού του ασφαλιστικού
φορέα υγείας ή δημοσίου φορέα παροχής υπηρεσιών
υγείας νια τον πιθανολογούμενο χρόνο τοκετού. Σε περίπτωση πολύδυμης κύησης, η άδεια λοχίας αυξάνεται
κατά ένα (1) μήνα για κάθε τέκνο, πέραν του ενός (1).
2. Όταν ο τοκετός πραγματοποιείται σε χρόνο μεταγενέστερο από αυτόν που είχε πιθανολογηθεί αρχικά, η
άδεια που είχε χορηγηθεί παρατείνεται μέχρι την πραγματική ημερομηνία του τοκετού, χωρίς αυτή η παράτα-
ση να συνεπάγεται αντίστοιχη μείωση του χρόνου της
άδειας που χορηγείται μετά τον τοκετό. Όταν ο τοκετός
πραγματοποιηθεί σε χρόνο προγενέστερο από αυτόν
που είχε αρχικά πιθανολογηθεί, το υπόλοιπο της άδειας
χορηγείται μετά τον τοκετό, ώστε να εξασφαλιστεί συνολικός χρόνος πέντε (5) μηνών.
3. Στις υπαλλήλους που υιοθετούν τέκνο χορηγείται
άδεια τριών (3) μηνών με πλήρεις αποδοχές εντός του
πρώτου εξαμήνου μετά την περαίωση της διαδικασίας
της υιοθεσίας, εφόσον το υιοθετημένο τέκνο είναι ηλικίας έως έξι (6) ετών. Ένας (1) μήνας από την άδεια αυτή,
μπορεί να καλύπτει απουσία της υπαλλήλου κατά το προ
της υιοθεσίας διάστημα.
Σε κυοφορούσες υπαλλήλους που έχουν ανάγκη ειδικής θεραπείας, μετά την εξάντληση της αναρρωτικής
άδειας με αποδοχές, χορηγείται κανονική άδεια κυοφορίας με αποδοχές, μετά από βεβαίωση θεράποντος ια-
τρού του ασφαλιστικού φορέα υγείας ή δημοσίου φορέα
παροχής υπηρεσιών υγείας.
4. Επιδόματα λόγω τοκετού που καταβλήθηκαν στην
υπάλληλο λόγω υποχρεωτικής ασφάλισης στο Ι.Κ.Α. εκπίπτουν από τις αποδοχές που καταβάλλονται κατά τη
διάρκεια της άδειας μητρότητας.
Άρθρον 78*
(*Τροποποίηση / συμπλήρωση εδαφίου γ
ΦΕΚ 220/Β΄/25.02.2000)
Εκπαιδευτικαί άδειαι
1. Το Διοικητικό Συμβούλιο κρίνει εκάστοτε, τη εισήγηση του Διευθύνοντος Συμβούλου, περί της ανάγκης
ενισχύσεως ορισμένων τομέων δράσεως του ΚΗΥΚΥ δια
προσωπικού μετεκπαιδευομένου ή εξειδικευμένου εις
τα ανωτέρα διδάγματα της επιστήμης και της πείρας της
αλλοδαπής.
Εν τοιαύτη περιπτώσει αποφασίζει την προκήρυξη
διαγωνισμού μεταξύ των μονίμων υπαλλήλων δια την
επιλογής των υποτρόφων, οίτινες δαπάναις του ΚΗΥΚΥ,
θα μετεκπαιδευτούν ή θα εξειδικευθούν εις τον οικείον
τομέα εν τη αλλοδαπή.
2. Δια της προκηρύξεως καθορίζονται: Τα τυπικά και
ουσιαστικά προσόντα των υποψηφίων, ο απαιτούμενος
χρόνος πραγματικής τακτικής υπηρεσίας των παρά τω
ΚΗΥΚΥ, όσες δεν δύναται να είναι κατώτερος της τριετίας, η ηλικία, τα εξεταστέα θέματα, η απόδειξης της
άρτιας γνώσεως της γλώσσης της χώρας εις ην η μετεκπαίδευσης ή εξειδίκευσης, ο τομέας επιμορφώσεως, ο
χρόνος ταύτης η δυνάμενος να υπερβεί την διετία και
μετ’ ειδικήν απόφασιν του Διοικητικού Συμβουλίου, επί
σπουδών δια διδακτορικών δίπλωμα την τριετία, τα της
παρακολουθήσεως των σπουδών και πάσα άλλη αναγκαία λεπτομέρεια.
3. Εις τους επί εκπαιδευτική αδεία αποστελλόμενους
εις την αλλοδαπήν χορηγούνται τα έξοδα μεταβάσεως
και επιστροφής, τα έξοδα εγγραφής και λοιπά δίδακτρα
της Σχολής παρ’ ή πρόκειται να εκπαιδευτούν και πλήρεις αι αποδοχαί των δυνάμενα, εις περίπτωσιν καθ’ ήν
ο υπάλληλος είναι προστάτης οικογένειας, να ορισθούν
μέχρι του διπλάσιου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1070/10.03.2017
4. Οι τυχόντες εκπαιδευτικής αδείας δεν δικαιούνται
να αποχωρήσουν οικειοθελώς του ΚΗΥΚΥ προς της παρόδου χρόνου ίσου προς το τριπλάσιον του χρόνου της
εκπαιδευτικής αδείας των, αρχομένου από της λήξεως
ταύτης. Τυχόν άρνησις τούτων να επανέλθουν και να
αναλάβουν υπηρεσίας εντός μηνός από της λήξεως της
αδείας των, ή αυθαίρετος αποχή εκ της υπηρεσίας κατά
την διάρκειαν του ως άνω χρόνου καθ’ όν υποχρεούνται
να υπηρετήσουν παρά τω ΚΗΥΚΥ ή απολύσεως των εκ
της υπηρεσίας δια πειθαρχικούς λόγους, συνεπάγονται
την υποχρέωσιν τούτων όπως επιστρέψουν εις το ΚΗΥΚΥ,
επί τω νομίμω τόκω από της εισπράξεώς των, όσα έλαβον κατά την διάρκεια της εκπαιδευτικής των αδείας υπό
τύπον αποδοχών, οδοιπορικών εξόδων, αποζημιώσεων,
επιδομάτων και λοιπών εν γένει παροχών, θεωρούμενα
ως δάνειο και κηρυσσόμενα ληξιπρόθεσμα και απαιτητά, δια πράξεως του Διοικητικού Συμβουλίου. Δια την
είσπραξη της οφειλής αυτής, εφαρμόζονται αι διατάξεις
της παραγράφου 2 του άρθρου 8 του ν.δ. 390/1969.
5. Περί της κατά την προηγούμενης παραγράφον υποχρεώσεως του υπαλλήλου και των συνεπειών της αθετή-
σεως της καταρτίζεται σύμβασις μεταξύ του ΚΗΥΚΥ και
του προς εκπαίδευσιν μεταβαίνοντος καθορίζουσα τα
ανωτέρω, συμπράττοντος, εάν τούτο κρίνη αναγκαίον
το ΚΗΥΚΥ και αξιοχρέου κατά την κρίσιν του εγγυητού,
αναλαμβάνοντας την υποχρέωσιν της ικανοποιήσεως
του ΚΗΥΚΥ εν περιπτώσει αθετήσεως των υποχρεώσεων
του υπαλλήλου.
α) Εις μονίμους υπαλλήλους τυχόντος υποτροφίας
παρ’ ημεδαπού ή αλλοδαπού χορηγού (Κυβερνήσεως,
Νομικού Προσώπου, Εκπαιδευτικού Ιδρύματος) δια την
παρακολούθησιν ανωτέρων εν τη αλλοδαπή σπουδών
ενδιαφερουσών πάντως το ΚΗΥΚΥ, δύναται να παρέχηται
υπό του Διοικητικού Συμβουλίου μετά σύμφωνον γνώμην του οικείου κατά τα άρθρα 48 και 49 Συμβουλίου,
εκπαιδευτική άδεια επί χρόνον ίσον προς της υποτροφίας μετά ή άνευ αποδοχών, κατά λόγον του ποσού της
υποτροφίας. Η κατά την παράγραφον 4 υποχρέωσις προσφοράς των υπηρεσιών των εις το ΚΗΥΚΥ μετά την λήξιν
της αδείας των, ορίζεται ίση προς το τριπλάσιον μεν του
χρόνου καθ’όν διετέλεσαν εν εκπαιδευτική αδεία εφόσον
χορηγείται άδεια μετά αποδοχών, προς το διπλάσιον δε,
εφόσον χορηγείται άδεια άνευ αποδοχών. Κατά τα λοιπά
εφαρμόζονται αναλόγως οι όροι και αι προϋποθέσεις
των παραγράφων 4 και 5 του παρόντος άρθρου.
β) Η κατά το εδάφιον α) εκπαιδευτική άδεια δεν δύναται να υπερβεί τους τεσσαράκοντα μήνας.
γ) Εκπαιδευτική άδεια με τις ίδιες προϋποθέσεις και
τους όρους του παρόντος μπορεί να χορηγείται σε υπαλλήλους ΚΗΥΚΥ για συμμετοχή τους σε προγράμματα
μετεκπαίδευσης και προγράμματα ή κύκλους μεταπτυχιακής εκπαίδευσης κατά αναλογία των οριζόμενων στις
παρ. 1-4 του άρθρου 58 του ν. 2683/1999.
7. α) Εκπαιδευτική άδεια, άνευ αποδοχών, μέχρι δύο
(2) ετών δύναται ωσαύτως να παρέχηται εις μόνιμον
υπάλληλον, έχοντα τριετή τουλάχιστον υπηρεσίας εις το
ΚΗΥΚΥ, εφόσον αναλαμβάνει ούτος εξ ιδίων τας δια την
μετεκπαίδευαιν απαιτούμενα πάσης φύσεως έξοδα. Και
η τοιαύτη εκπαιδευτική άδεια χορηγείται υπό του Διοικητικού Συμβουλίου μετά σύμφωνον γνώμην του οικείου
κατά τα άρθρα 48 και 49 Συμβουλίου. Οι τυγχάνοντες της
κατά την παρούσαν διάταξιν εκπαιδευτικής αδείας, οφείλουν να υπηρετήσουν εις το ΚΗΥΚΥ επί χρόνον ίσον προς
το διπλάσιον του χρόνου της εκπαιδευτικής των αδείας.
β) Αι διατάξεις των παραγράφων 4 και 5 του παρόντος
άρθρου εφαρμόζονται αναλόγως και εν προκειμένω.
8. Αι κατά τας προηγούμενος παραγράφους εγκρινόμενοι άδειαι, χορηγούνται υπό του οικείου κατά τα
άρθρα 48 και 49 Συμβουλίου τμηματικώς κατά εκπαιδευτικός περιόδους και εφόσον ο μετεκπαιδευόμενος
προσκομίζη επίσημα στοιχεία βεβαιούντα ότι η πρόοδος
αυτού κατά την διαρρεύσασαν εκπαιδευτικήν περίοδον
ήτο η ενδεδειγμένη κατά τον Κανονισμόν του Ιδρύματος
παρ’ ω μετεκπαιδεύεται. Άλλως η άδεια διακόπτεται, του
υπαλλήλου μη δυνάμενου να προβάλη απαίτησιν τινά
κατά του ΚΗΥΚΥ, το οποίον διεκδικεί την επιστροφή των
καταβληθέντων, εντόκως και κατά τα εν παραγράφω 4
οριζόμενα.
9. Δύναται υπό του Διοικητικού Συμβουλίου να ορίζηται, ότι οι εν εκπαιδευτική αδεία διατελούντες υπάλλη-
λοι, εποπτεύονται κατά την διάρκειαν των σπουδών υπό
των αρμοδίων διπλωματικών η προξενικών Ελληνικών
Αρχών, αίτινες παρέχουν καθ’εξάμηνον πληροφορίας
εις το ΚΗΥΚΥ περί της εφαρμογής του ορισθέντος προγράμματος σπουδών και πορείας αυτού.
10. Για τη συμμετοχή του υπαλλήλου σε προγράμματα
μετεκπαίδευσης και προγράμματα ή κύκλους μεταπτυχιακής εκπαίδευσης, ο υπάλληλος δικαιούται να ζητήσει
άδεια υπηρεσιακής εκπαίδευσης. Άδεια δεν χορηγείται
αν ο χρόνος υπηρεσίας του υπαλλήλου που απομένει
μετά το πέρας της άδειας είναι μικρότερος του τετραπλάσιου της χρονικής διάρκειας της άδειας. Επίσης η
ανωτέρω άδεια δεν χορηγείται αν ο υπάλληλος δεν έχει
συμπληρώσει τη δοκιμαστική υπηρεσία.
11. Η άδεια υπηρεσιακής εκπαίδευσης δεν μπορεί να
υπερβεί τη διετία. Σε περίπτωση φοίτησης σε προγράμματα ή κύκλους μεταπτυχιακών σπουδών διάρκειας δύο
(2) ετών ή εκπόνησης διδακτορικής διατριβής, η άδεια
υπηρεσιακής εκπαίδευσης δεν μπορεί να υπερβεί τα
τρία (3) ή τα τέσσερα (4) χρόνια αντίστοιχα. Καθ’ όλη τη
διάρκεια της υπηρεσίας του υπαλλήλου δεν μπορεί να
χορηγηθεί σε αυτόν άδεια υπηρεσιακής εκπαίδευσης
πέρα των πέντε (5) ετών.
Άρθρον 120
Απόλυσις
1. Οι τακτικοί υπάλληλοι απολύονται:
α) Ένεκα συμπληρώσεως του ορίου ηλικίας.
β) Δια ανικανότητα σωματικήν ή πνευματικήν.
γ) Δια υπηρεσιακήν ανεπάρκειαν.
δ) Λόγω μη επαναφοράς εκ της διαθεσιμότητας.
ε) Λόγω καταργήσεως θέσεως.
στ) Δια επιβολής της πειθαρχικής ποινής της οριστικής
απολύσεως.
2. Οι μόνιμοι υπάλληλοι (άνδρες και γυναίκες) απολύονται αυτοδικαίως της Υπηρεσίας, λόγω συμπληρώσεως
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1070/10.03.2017
του εξηκοστού δευτέρου (62) έτους της ηλικίας τους.
Για την Εφαρμογή του παρόντος άρθρου ως ημέρα
γεννήσεως λαμβάνεται πάντοτε η 31η Δεκεμβρίου του
έτους της γεννήσεως του υπαλλήλου.
Εάν κατά τη συμπλήρωση του εξηκοστού δευτέρου
(62) έτους της ηλικίας τους, δεν έχουν συμπληρώσει
σαράντα (40) έτη συνολικής υπηρεσίας, παρατείνεται η
παραμονή τους στην Η.ΔΙ.Κ.Α. Α.Ε., έως την συμπλήρωσή
τους και σε κάθε περίπτωση όχι πέραν του εξηκοστού
εβδόμου (67) έτους της ηλικίας τους.
3. α) Ένεκα σωματικής πνευματικής ανικανότητας
αποκλειούσης την υπό του υπαλλήλου άσκησιν των καθηκόντων του, κατά την παρ. 8 του άρθρου 77 δύναται
να απολυθή ούτος της υπηρεσίας μετά προηγούμενην
γνωμάτευσιν επιτροπής, αποτελούμενης εκ δύο ιατρών
(κατά προτίμησην καθηγητών ή Υφηγητών) οριζομένων
υπό του Προέδρου του Δ.Σ. και ενός ιατρού οριζομένου
υπό του υπαλλήλου και κρινούσης τούτον ανίκανον προς
εκτέλεσιν των καθηκόντων του. Η εις την επιτροπήν παραπομπή γίνεται υπό του Προέδρου του Διοικητικού
Συμβουλίου.
β) Κατά της γνωμάτευσης της επιτροπής του εδαφίου
α, ο υπάλληλος δικαιούται να ασκήση εντός ανατρεπτικής προθεσμίας δέκα (10) ημερών από της κοινοποι-
ήσεως αυτώ ταύτης υπό του τμήματος Διοικητικού,
ενώπιον επιτροπής εκ τριών εν ενεργεία Καθηγητών ιατρικών σχολών της ημεδαπής οριζομένων υπό του Προ-
έδρου του Διοικητικού Συμβουλίου. Ένστασιν δύναται
να ασκήση ο υπάλληλος και κατά γνωματεύσεως της
αυτής επιτροπής (εδαφίου α) κρινούσης αυτόν ικανόν
προς ανάληψιν υπηρεσίας. Η παρά του ενδιαφερομένου υποβολή ενστάσεως, αναστέλλει την πρόοδον της
διαδικασίας απολύσεως.
γ) Εις την περίπτωσιν παραπομπής υπό του Προέδρου
του Διοικητικού Συμβουλίου κατά το εδάφιον α, τα έξοδα
βαρύνουν το ΚΗΥΚΥ.
Εις την περίπτωσιν ενστάσεως του υπαλλήλου, τα
έξοδα βαρύνουν τούτον μόνον εφόσον απορριφθή η
ένστασίς του.
δ) Ο υπάλληλος απολύεται εάν κριθή οριστικώς ανίκανος, κατά τα εδάφια α και β, προς εκτέλεσιν των κα-
θηκόντων.
4. Ένεκα κρίσεως, του τρις ώ στάσιμου ή λόγω μη
επαναφοράς του εκ της διαθεσιμόμητος, ο υπάλληλος
δύναται να αποληθή, κατά τα έν άρθροις 99 και 103 αντιστοίχως οριζόμενα.
5. Η δι’ υπηρεσιακήν ανεπάρκειαν κατά την παρ. 10
του άρθρου 91 ή λόγω ανικανότητος κατά την παρ. 3 του
παρόντος άρθρου, απόλυσις απάντων των υπαλλήλων,
εξαιρέσει του Γενικού Διευθυντού, γίνεται δια πράξεως
του Προέδρου του Διοικητικού Συμβουλίου μετά απόφασιν του Υπηρεσιακού μεν Συμβουλίου προκειμένου περί
κατωτέρων και ανωτέρων υπαλλήλων, του περί ου δε το
άρθρον 49 του παρόντος Κλιμακίου του Διοικητικού Συμβουλίου προκειμένου περί των ανωτάτων υπαλλήλων.
6. Οι υπάλληλοι του ΚΗΥΚΥ απολύονται δια πράξεως
του Προέδρου του Διοικητικού Συμβουλίου ένεκα καταργήσεως της θέσεως.
Εις περίπτωσιν καταργήσεως μέρους εκ πλειόνων
ομοιοβάθμων θέσεων απολύονται οι συγκεντρούντες
τα ολιγώτερα ουσιαστικά προσόντα μετ’ απόφασιν του
Υπηρεσιακού Συμβουλίου ή προκειμένου περί των
ανωτάτων υπαλλήλων του κλιμακίου του Διοικητικού
Συμβουλίου, λαμβανομένης εντός τριμήνου από της
καταργήσεως της θέσεως.
7. Αι διατάξεις των παρ. 3, 4 και 6 του άρθρου 114
εφαρμόζονται και εν προκειμένου.
Άρθρον 123
Αποζημίωσις απολυομένων
1. Οι κατά την παρ. 1 του άρθρου 120 απολυόμενοι,
ή αποχωρούντες λόγω συμπληρώσεως τας προς χορήγησιν συντάξεως γήρατος προϋποθέσεις, λαμβάνουν
αποζημίωσιν κατά τας διατάξεις του ν. 2112/1920, ως
μεταγενεστέρως ετεροποιήθη και συνεπληρώθη.
2. Η λόγω απολύσεως ένεκα συμπληρώσεως υπό του
υπαλλήλου του ορίου της ηλικίας καταβαλλόμενη αποζημίωσης υπολογίζεται βάσει του πραγματικού χρόνου
υπηρεσίας του υπαλλήλου παρά τω ΚΗΥΚΥ, υπολογιζόμενου και του χρόνου υπηρεσίας του, εις τας συγχω-
νευθείσας εις το Κέντρον Μηχανογραφικάς υπηρεσίας
φορέων κατά τας διατάξεις του ν.δ. 390/1969.
3. Ως προς τα θέματα διάρκειας, λήξης και λοιπά, των
Νομικών Συμβούλων, δικηγόρων που παρέχουν τις υπηρεσίες τους δυνάμει σύμβασης πάγιας έμμισθης εντολής
στην εταιρεία, ισχύουν οι διατάξεις του κώδικα περί δικηγόρων.
Ο Πρόεδρος του Δ.Σ. και Διευθύνων Σύμβουλος
ΑΝΑΣΤΑΣΙΟΣ ΤΑΓΑΡΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1070/10.03.2017
Την ευθύνη για την εκτύπωση, διαχείριση και κυκλοφορία των φύλλων της Εφημερίδας
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών
αναγκών του Δημοσίου. (ν. 3469/2006, Α΄ 131).
ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ διατίθεται δωρεάν από την ιστοσελίδα www.et.gr. Για
τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο
κατά 0,30€ για κάθε επιπλέον οκτασέλιδο ή μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συνδρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που πληρούν τις προ-
ϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20171101070.pdf | Tokens: 30033]